
السلامٌ عليكم ورحمة الله وبركاته 


أعوذ بالله السميع العليم من الشيطان الرجيم» بسم الله الرحمن الرحيم, إن الحمد لله نحمده ونستعين به ونستغفره» ونعوذ بالله -تعالى- من 
شرور أنفسنا وسيئات أعملناء من يهده الله فلا مضل له ومن يضلل فلا هادي له وأشهد أن لا إله إلا الله وحده لا شريك له. وأشهد أن 
محمد عبده ورسوله. 

"يا أَيّهَا الذي ين آمَنُوا انَقُوا الله حَقَ تقاته ولا غو 1 وَأَنثُْ مُسْلمُونَ" آل عمران: 2٠١7‏ "يا اها اللا س الَّقُوا > كُمْ الذي خَلَقَكُمْ من 

وَاحِدَةٍ وَخَلَقَ منها رَوْجَها وَبَتَّ منْهُمًا رجالا گرا وَنسَاءً وَانَقُوا الله الذي REA‏ به وَالْأَرْحَامَ إِنَ الله كَانَ عَلَيْكُمْ رَقِيبًا" النساء: 23 "يا .0 
الَذِينَ اموا انَقُوا اله وَقُولُوا ولا سَدِيدًا * صلخ لَكُمْ أعْمَالكُم وَيَعْفرْ لَكُمْ ذُنُوبَكُمْ ومن بطع اله وََسْولَهُ فَقَدْ فار فَوَْ عَظِيمًا" 
الأحزاب .۷١٠:۷١‏ 


2 


ما بَعْدُ فإن أصدق الحديث كلام الله -تعالى-» وأحسن الحدي هدي محمد -صلى الله عليه وآله وصحبه وسلم-» وشر الأمور محدثاتها. وكل 
محدثة بدعة, وكل بدعة ضلالة» وكل ضلالة في النار, ثم اما بعد.. 

فمرحبا بكم إخواني وأحبابي في هذا البيت الطيب العامر المبارك الحبيب إلى قلوبناء وأسال الله جل وَعَلَا- كما جمعنا ها هنا أن يجمعنا سويا 
مع نبينا -صلى الله عليه وسلم- في أعلى جنات الخلد, بغير حساب ولا عذاب مع أمهاتنا وآبائنا وأزواجنا وذرياتنا وإخواننا وأخواتنا 
والمسلمين يا رب العالمين, إنك يا ربنا نعم المولى ونعم النصير. 


ثم ما بَعْدُ فلازلنا أيها الكرام الأحباب نعيش وتُعايش أذكار الصلاة, لتخرج من قلوبنا ليتقبلها الله فلولا أن الذكر يخرج من القلب أو أن 
الدعاء يوافق اللسان به القلب لما قبل لأن النبي -صلى الله عليه وسلم- قال كما أُذْكّر دوما: "واعلَمُوا أنَّ الله لا يستجيبُ دعاءً من قلب 
غافل لاو" 

فلابد أن يكون قلبك حاضرًا مل را مُتفهمًا مُستبصرًا يعيشُ ما يقول حت يقبلة الله -جَل وَعَلا- منًا. 


7 تخس الألباني. 

والتقيت معكم في اللقاء الماضي مع ذكر من أذكار الصلاةء وطال بنا اقام مع توحيد الله ونعمٌ هذا المقام حين يطول في الكلام عن توحيد 
الله -جَلَ وَعَلا-. هذا الذي أنزل الله جل وَعَلَا- لأجله الكتب وأرسل لأجله الرسل» وقامت لأجله السماوات والأرض وقام سوق الجنة 
والنارء گل ذلك لأجل أن يفهم الناس عبادة الله جل وَعَلا- وتوحيدة, ويوحدوه ويقدروه ويعبدوه حق عبادته» فنسأل الله -تعالى- أن 


يرزقنا وإياكم توحيده حتى غوت عليه. 


وهذا الحديث في صحيح البخاري؛ كان النبي -صلى الله عليه وسلم- يقول إذا فرغ من صلاته: "لا إِلَهَإِلّا الله وحْدَةُ لا شَرِيكَ له. له الك 
وله الحَمْدُء وهو على كُلَ شيءٍ قَدِيرٌ اللَّهُمّ لا مَانِعَ لما أغْطنِت, ولا مُعْطِيَ لما مَنَعْتَء ولا يَنْمَعْ ذا الجدٍّ منك الجَة". 
وفى صحيح مسلم» زيادة لتوحيد كذلك, سنذكره أيضا في هذا اللقاء إن شاء الله -تعالى-: "لا إِلَهَ إلا الك ولا تَعْبْدُ إلا إِيه لا إل إلا الل 
لا حَوْلَ ولا قُوَّةَ إلا بالل وَلا تَعْبْدُ إل إِيَاهُ له النَعْمَهُ وَلَهُ المَضْلْ وَلَهُ الَّنَاءُ اسن لا إِلَهَ إل الله ْلِصِينَ له الدِينَ ولو كرة الكَافِرُونَ". 
فهذان نوعان من التوحيد كان النبي -صلى الله عليه وآله وصحبه وسلم- يذكرهما بعد الصلاة. 
لا إِلَه إلا الله وخدَۀ لا شَرِيكَ له له الك وله ا مد وهو على کل شيءٍ قَدِيرٌ اللَّهُمّ لا مَانِعَ لما أَغطَيْت, ولا مُغطي لما مَنَعْتَء ولا يَنْفَعْ 
ذَا الجدٍّ منك لد لا حَوْلَ ولا قُوَةَ إلا بای لا لله إلا الله ولا عبد إلا َه مُحْلِصِينَ له الدِينَ ولو گر الكَافِرُونَ 
فالبي -صلى الله عليه وسلم- حثنا على كثرة التوحيد, وهذا الذي تناولناه في اللقاء الماضي, ثم يعلق الله -جَلَ وَعَلَا- قلبّك به لتعلم أن 
كل شيء بأمره» لن ترفع إلى َمِكَ لقمة ولن تُحجَب عن لقمة؛ إلا إذا قدرها الله» هو ده معنى "لا مَانِعَ لما أَعْطَبْت, ولا مُعْطِيَ لما مَنَعْتَ" 
لوكتب الله -جَلَ وَعَلَا- لك حبة أرزء وهذه الحبة محبوسةٌ في جوف صخرة, وهذه الصخرةٌ موجودةٌ في قاع البحرء إِمّا أن يأني الله -جَلٌ 
وَعَلَا- بك إليها لتنفلق الصخرة أمامك لتأكل الحبة» أو يأ بالحبة إليك, هو ده تقدير ربنا. 
انتوا عارفين لما بيجوا يصطادوا الطيور المهاجرة بيحطوا حبوب على الأرض ويحطوا شبكء ربنا كاتب الآلاف المؤلفة من الطيور دي» مَن هو 
الطير الذى سيأكل تلك الحبة» ربنا يعلم ذلك؛ الطيور لو ركبت فوق بعضهاء وطارت في بعضهاء وواحد سبق عن التاني برضه محدش يعرف 
مين اللى هياكل هذاء ولو أن الله -جَلَ وَعَلَا- كتب هذه الحبة؛ حبة الأرز فوق السماء السابعة في وسط مكانٍ لم يصل إليه انسان, إما أن 
يوصلك الله جَلَ وَعَلا- إليه أو يرما إليك. 
والله والله انا مكررة 
ثلانة عن بمينٍ بعد ثانيها 
لو أن في صخرة صما مُلملةٌ 
في البحر راسيةٌ ملس نواحيها 
رزقًا لعبدٍ براة اللّهُ لانفلقت 
حتى ثؤدي له كل ما فيها 
أو أن فوق طباق السبع مَسلكُها 
لسهل الله في المرقى مراقيها 
حت ينال الذي في اللوح خط له -مكتوب له في اللوح عند ربنا- 
فان أتته وإلا سوف يأتيها 

فمتستعجلش, رزقك جايلك» هو اللي بيجري وراك» هو اللي بيطلبك. احفظ الكلمتين دول متدساهمش عن الدنيا كلهاء عن أي رزق الدنيا 
كلهاء الدنيا ظل» الدنيا ظل» عارف ظلك؟ الضل بتاعك» لو انته حطيته قدامك» وقعدت تيجرى وراه» عايز تمسكه» تعرف؟ هتمسك اللي 
لازق في إيدك بس» هيه دي الدنيا برضه» هتفضل تجري وراهاء حاططها قدامك» وقعدت تيجرى طول عمرك مش هتاخد إلا اللي ربنا قدره 
يبقى قربب منك بس. 

طب لو رميت الدنيا ورا ضهرك» ظلك» وقعدت ترب منهاء تعرف ترب, هتلزق فيك برضه ولن تأخذ إلا الملاصق لك هيه دي الدنياء 
طيب لما تعرف كداء يبقى ريح بالك» اعرف أنك أنت لست الذي تطلب أنت الرزق» ده كلام الناس» لست انت الذي تطلب الرزق» إنغا 
في الحقيقة الرزق هو الذى يطلبك. مش أنا اللي قلت الكلام داء ده النبي اللي قال» شوف الحديثين اللي ورا بعض دول عشان تعرف توقن 
وانت بتقول الكلمة ديء "لا مَانِعَ لما أَعْطَيْتَ, ولا مُعْطِيَ لما مَنَعْتَ". عشان تعرف إن ده تقدير ربناء قول النبي -صلى الله عليه وسلم- 
في الحديث الأول وكلاهما في ؛ قول النبي -صلى الله عليه وسلم- في الحديث الأول: "إن الرزق ليَطلبُْ العبد" 
مين اللي بيطلب مين؟ ده كلام النبي -عليه الصلاة والسلام-: "إن الرزق لِيَطلبُ العبد أسرع مما يله أجله" زي ما انت على يقين إن 
الأجل اللي مكتوب هتشوفه. لازم يكون يقينك في الرزق قبل ده كمان, أسرع نما يطلبه أجله. 


طيب الرزق اللى ربنا كتبهولك» وانت مش عاوزه» بتهرب منه» بتهرب منه» إيه اللي هيحصل؟ هيجرى وراك» رميته وراء ضهرك, هيجري 
وراك كما قال النبي أيضا -صلى الله عليه وسلم- في هذا الحديث الثاني في الصحيح الجامع أيضا: "لو أنَّ ابنَ آدمَ هرب من رزقه" هرب 
منه مش عاوزه» مش ربنا كاتبلي البطة دي أنا مش هاكلها وهربت منهاء تاكلها والا ماتاكوماش؟ معلش متزعلش منى» غصب عنك. "لو 
أن ابن آدمَ هرب من رزقه كما يهرّبُ من أجله" صح دي والا؟ بتهرب من أجلك ولا عاوز تموت؟ حد عاوز يموت؟ لاء حد عاوز بموت؟ 
اللي حتى بيقول يا رب خدن وريحني. وقاعد في البيت يا رب أموت وأستريح من وشکم» مش بيقولوا كده, كذاب مش عاوز بموت» بدليل 
إنه لو وهو نازل من على السلم اتزحلق بيمسك في الطرابزين» طب ما انت الموت جالك أهوء سيب نفسك تقع وتموت بقى» لو عربية 
فرملت وراه وهو ماشي في الشارع كدا مش واخد باله وعربية فرملت جنبه هيجري على الرصيف على طول» يبقى ده عاوز بموت؟ هي دي 
كلمة السيدة عائشة قالت يا رسول الله: كلنا يكره الموت. يعنى دي فطرة؛ أمال بتروح للطبيب ليه؟ طب ماتسيب نفسك بقى تموت. 

لاء كلنا یکره الموت» فالنبي -عليه الصلاة والسلام- يقول: "لو أنَّ ابن آدم هرّب من رزقه كما يهرّبُ من أجله لأذرَكَهُ ررق كما یدرک 
أجله" اللي مكتوب لك هيجري هو وراك. 


دابما بحب أذكر الموقف ده» أخ حكهول» بيقولي أنا بحب البطء يعنى الأخ ده بيحب البطء فأنا جبت بطه» وقلت لزوجتي يعنى أطبخيها 
بقى» يبقى يوم حلو بقى» الحشي بشوربة البطة؛ والبطة كدا وانت عارف الشتاء عاوز حلة محشي وبطانيه» فهو بيقول قلتلها بقى اطبخي 
النهاردة البطة وأنا هارجع من الشغل آكل البطة, قول إن شاء الله! مقالش إن شاء الله... 

عارفين جحا وال حمار راح يشترى حار من السوق فقالوا له انت رايح فين؟ رايح أشتري حمارء طب قول إن شاء الله أقول إن شاء الله ليه! 
ما الفلوس في جيي» والحمير في السوق» أقول إن شاء الله ليه! رجع» اتسرقت الفلوس» كنا بناخدها واحنا أطفال» رجع اتسرقت الفلوس. 
قابلوه فين الحمار يا جحا؟ قال لحم الفلوس سرقت إن شاء الله. 

فصاحبنا ده قال للزوجة جهزي البطةء ده بجد فعلاء جهزي البطة وأنا هارجع آكلهاء طبعًا بقى في الشغل قعد يفكر في البطةء ورك والا 
صدر والحشي هاكله إزاي وطعمه حلوء قعد يفكر, الساعة ١”‏ اتصل بالزوجة جهزي يالا ساعتين وآجي» الساعة اتنين على طول الأكل 
يبقى سخن. حاضر. 


"لا مانع لما أعطيت" من سلسلة "أذكار الصلاة" 





شبكة الطربق إلى الله way2allah.com‏ 





الساعه اتنين لسه بيخرج راح مضي ولا يعمل مش عارف البصمة دي عشان يخرج من الشغلء المدير بتاعه قاله انت رايح فين؟ قاله مروح. 
مفيش مرواح. الساعة اتنين ياباشا! قاله مفيش مرواح» ده الوزير جايلنا بكره الصبح, هيمر علينا. يعنى إيه؟ يعنى لازم نراجع نظبط الأوراق 
ونجهز المحكان عشان لا يجي قاله ده مينفعش لازم أروح دلوقتي. قاله لا مينفعش تروح. قاله ده في حاجة مهمة عندي في البيت. قاله مفيش 
اقعد» خد عمل إضافي خد اكسترا تام خد فلوس بس لازم نقعد نظبط ده وشنا قدام الوزير. فقعد من الساعة اتنين للساعة ستة يظبط في 
الورق» اتصل بالزوجة قالها كلوا انتوا بقى بس سيبولي نصيي لما آجي. روح البيت الساعة ستة» ده بحد يا إخواناء روح البيت الساعة ستة 
أسخن لك؟ آه سخني» سخنت وحطت الأكل وجهزت» قوم كل لاقته نام, ما يوم طويل بقى» يدوب سند كدا راح في النوم, أصحيه ياكل 
ولا أسيبه نام؟ أسيبه نابم النوم سلطان. سابته نابم لما يقوم, قام الساعة تسعة واللّه أنا جهزت لك أجيبلك هتاكل بالليل؟ آه هاكل بالليل 
سخبي. لسه بتحط الأكل جاله رنة بالتليفون, مين؟ أنا ابن عمك جاي من البلد, يا أهلا وسهلاء قاله أنا في الموقف أهو. في الموقف! يا أهلا 
وسهلا اتفضل. طيب أجيلك إزاي؟ اركب تاكسي وتعالى» يدوب هيه حطت الأكل كان ابن عمه دخل حطوله الأكل. بيقول بقى ابن عمى 
ياكل ويشد في البطة وأنا أقول له كل باهنا والشفا. مكتوبة, هيه دي بقى المعني اللي المفروض تحسه وانت بتقول: "لا مَانِعَ لما أَعْطَّيْتَ؛ ولا 
مُغْطيّ لما مَنَعْتَ" هو كان ناويها ومرتب نفسه ومهيئ نفسه شوف مكتوبة لمين! مطبوخة طين! فلابد أن توقن أن الرزق الذي كتبه الله -جَلٌ 
وَعَلَا- لك لو قام أهل الأرض جميعا ليمنعوه عنك؛ هيجيلك ولا مش هيجيلك؟ 


مش ده اللي النبي علمه للطفل الصغير ساعَتَئِذٍ عبد الله بن عباس» مش ده ال بدأ قال له النبي -عليه الصلاة والسلام- وقد أردفه وراءه 
على الدابة» كما في مسند أحمد وسنن الترمذي بإسناد صححه الألباني» أن النبي -صلى الله عليه وسلم- قال لابن عباس: "يا غُلامٌ" يعنى 
علم عيالك كداء اتعلم انت الأول كده "يا غُلامُ إِيّ أعلّمُكَ كلمات, احمَظ الله يحَطِكَ, احفظ الله نذه تجامَكَ, إذا سألت فاسأل الل 
وإذا استعنت فاستعن بالل واعلّم.." قبل ما يكمل قال لك واعلم, يعنى اللي جاي ده مهم قوي, دي قاعدة لابد أن تستقر في قلبك "واعلّم 
أن الام لو اجتمعوا علّى أن ينفَعوكَ بِشَيءٍ لم ينفعوكٌ إِلّا بشيءٍ قد كببَةُ الله لَك ولو اجَمَعوا على أن يضرُوك بشيءِ ل يضرو إل بشيءٍ 
قد كتبَهُ الله عليك, رُفِعَتِ الأقلامُ وجمَّتِ المّحفُ" يعنى خلاص اللي ربنا كتبه خلاص انتهى زمان, جف القلم به فالكلام ده لا تقوله بعد 
الصلاة المفروض يربح قلبك» صح؟ ترتاح» هتتعب في الدنيا ليه بقى! مترهقش نفسك. 

مش بقولك نام في السرير وماتشتغلش» لا! إنما بقول حتى لو تشتغل» تشتغل وانت إيه؟ قلبك مستريح» إن اللي مكتوب لك هيجيلك» ولو 
الدنيا كلهاء لو المدير خصم والوزير مش عارف شطب» والتاني نقلك مش عارف إيهء ولو الدنيا كلها وقفت قدامك؛ برضه اللي مكتوب 
لك هتشوفه» ستراه» سيدركك» سيأتيك هو. 


لا مَانِعَ لما أَعْطَبْتَء ولا مُعْطِيَ لما مَنَعْتَ" لو انت استحلبت الصخر, ونحت في الصخر, وعملت إيه» وهيأت الأسباب وعملت الشركة 
ودراسة جدوى» والناس كلها أمناءء وكل حاجة تحت عينك» ومفيش حاجة تتصرف إلا بإذن» وأي حاجة؛ وبرضه لو ربنا قدر إنك متكسبش؛ 
هتخسر. فيه ناس کده» فيه ناس كل ما خش في عمل تجاري يكسب, بلاش يخسر دي الأول» لو تاجر في التراب؛ هيكسب, هو کده» لو 
حط إيده في التراب؛ هيكسب» زي عبد الرحمن بن عوف قال: يا رسول الله لو ضعت يدي في التراب لوجدته ذهبا. طِلع ساب كل حاجة 
في مكة, ساب فلوسه كلها في مكة» ساب الدنياء ساب الأراضي والحلات والبيوت» وهاجر للنبي للمدينة» راح دخل مع سعد بن الربيع في 
البيت» سعد بن الربيع قاله: أنا أديك زوجة وأديك شوية فلوس تتاجر بيها والا تعمل أي حاجة. قال له: بارك الله لك في أهلكء وبارك الله 
لك في مالك» دلني على السوق. راح السوق» بدأ يتاجر, كلها كام يوم النبي لاقاه وشه منور» وظهر عليه أثر النعمة, جلابية نضيفة» وتعرف 
في وجهه نضرة النعيم, قاله" مَهْيَمْ يا عبد الرحمن" إيه اللي حصلك؟ اتجوزت. انت لحقت؟ جبت المهر منين؟ وجبت الشقة منين؟ وجبت 

العفش منين؟ وجبت الدهب منين؟ تزوجت يا رسول الله. عشان كدا البي -عليه الصلاة والسلام- قال له: "أو ولو بشاه" يعني انت 
مقامك.. بس أقل حاجه تعملها إيه؟ شاه. فيه ناس بقى ربنا وسع عليها تقوله أولم ولو ببعشر عجول» مهو أي حاجة ربنا بيخليه يكسب لا 
مَانِعَ لما أَعْطَيَتَ. 


والتانية برضه ولا مُعْطِيَ لما مَنَعْتَء فيه ناس تتاجر في أي حاجة تخسر» جرب البط يتاجر فيه خسرء البط مات. جرب في الفراخ جالها شوطه 
ومش عارف إيه. جرب في المحمولات, المحمولات سوقها وقف. سبحان الله فيه ناس كدا! 

يعني كنت بقرأ قصةء الراجل بيقول أنا رحت» في السعودية» رحت المستشفى أزور قريي» فلقيت جنبه اتنين؛ راجل مسن وراجل شاب» اتنين 
بيتأوهوا من الألم, في إيه؟ الاتنين متكسرين ومجروحين ومقطعين» فدخلت قولت أزورهم, أخباركوا إيه؟ إنتوا مين؟ قاله احنا ناس فقرية» في إيه 
اللي حصل؟ قاله ده عمي» وأنا ابن أخوه» واحنا من اليمن» كل مانخش في تجاره؛ تخسر جبنا فلوس تخسر نجيب من حد فلوس؛ تروح عليناء 
قلنا طب نعمل إيه؟ قلنا هنشتغل حرامية, هنشتغل قطاع طرق» هنعمل إيه بقى! ما احنا كل ما نشتغل نخسرء نشتغل قطاع طرق» نسرق 
وخلاص فلوس جاهزة. بيقول المرة الوحيدة اللي خرجت أنا فيها وابن عمي معانا مش عارف السكينة ولا معانا المسدس» وروحنا عشان 
نسرق» قلنا نوقف عربية» بالليل كده, نشاور له على الطريق؛ يركبناء نركب» نسطو عليه» نبلطج عليه. 

بيقول فعلا وقفنا واحد ركبناء واحنا ماشين» رحت مطلع المسدس» وعمى راح مطلع السكينة» هات كل اللي في جيبك وإلا هنقتلك. هنقتلك 
في حاجة! قاهم ماشي ماشي. ولا اتحرك ولا حاجة» وفضل ماشي. باقولك هاقتلك بجد! أهو وشد مش عارف إيه هات اللي في جيبك. وهو 
ولا هو هناء ولا بيتحرك. انت بارد يا أخي» معكش فلوس؟ لا قاهم بصواء العربية اللي انتوا راكبينها دي أنا رايح اعمل عملية انتحارية, 
ومعايا هنا في العربية مليانة متفجرات» وآدى الحزام الناسف أهوء شايفين» بس يلا كلنا نروح للجنة وانتوا عارفين بقى» يلا كلنا نروح على 
الجنة. جنة!! جنة إيه ده احنا قطاع طرق» ده احنا حرامية» ده احنا مصلناش. لا لا انتوا هتروحوا الجنة غصب عنكواء اللي هيتحرك هاضغط 
على الزرار نفجر, ولا بقى نفجر أمريكان ولا نفجر مش عارف إيهء تعالوا انتوا معايا يلاء كلنا على الجنة. جنة!! طب بالله عليك» طب 
سامحناء طب نتوب إلى الله الأول» طب عشان خاطرناء طب نبوس إيدك. قاهم بصوا الحاجة الوحيدة اللي أنا هسيبكوا فيها؛ إنكم تفتحوا 
الباب وأنا ماشى بسرعة ١7١‏ وتنطواء مش هسيبكوا ياإما هفجركوا معاياء بيقول فاضطررت أنا وعمي» نفتح الباب ونط وقعنا من العربية 
وهيه ماشية على ٠٠١‏ اتكسرنا واتدخدخنا ومش عارف إيه» وده حالناء حتى في السرقة مانفعناش. يعنى فيه ناس فقرية فعلًا ولا! الله 
المستعان. 

هيه دي تفهمها إنت بقا "ولا مُعْطِيَ لما مَنَعْتَ" لو أراد الله -تعالى- ألا يصلك شيء, مهما تحاول» برضه ده يريح قلبك» إن انت ماتجريش» 
هو ربنا قال فامشواء ماقالش اسعى يعبد وأنا اسعى معاك» كلمة الناس دي مش موجودة., يقول لك ربنا بيقول اسعى يعبد وأنا اسعى» فين؟ 
مااحنا عندنا القرآن كله من الفاتحة للناس, هل ربنا قال عن الدنيا اسعى؟ لا. فيه ناس كده» فيه ناس تعيش حياتًا تجري» والفلوس بالنسبة 


له ورق» مابيستفدش منها. 


عارف الشيخ أبو إسحاق الله يحفظه ويشفيه وجميع مشايخنا وعلماءنا ويردهم جميعا إلى منابرهم ردا جميلاء بيقول لك اللي عامل فيلا على 
الكورنيش متكلفة كام مليون» وقدامه الكورنيش هناء والإزاز هناء الراجل ده تلاقيه تاجر مشغول بالتجارة اللي جاية من الصين» والشحنة 
اللي جاية من أوروباء ومش عارف إيه اللي جاي ومستورده من أفريقياء وقاعد مشغول» مروح البيت مش شايف قدامه» من العمل ومن 
التجارة ومن الإمضاءات» يروح البيت حتى مش فاضي يشد الستارة يبص على النيل» يرمى نفسه على السرير مش داري» حتى وهو على 
السرير يقعد يقلب التليفونات» حتى وهو نام قاعد يحلم في الشحنة هتيجي ولا لأ والدولار زاد ولا لأ؟ وأخبار اليورو إيه؟ قاعد مشغول. 

بيقول لك المتمتع بالفيلا دي البواب» البواب ده بيقبض له مش عارف ألف ألفين تلات آلاف» بالليل وهو قاعد بس قدام الكورنيش» 
يلطشه الحواء رايح جاي» كل اللي يقوله الصبح ارجع يا باشاء ألف سلامة يا باشاء يجي يقوله اتفضل يا باشاء اطلع يا باشاء وهوا قاعد وهو 
يقبض وقاعد يتفرج» يتمتع بقا هو. ساكن على الكورنيش» هو اللي متمتع باواء» هو اللي متمتع بالريحة الطيبة» وهو المتمتع بالنظر مش 
صاحب العمارة دي» فصاحب العمارة ده البقرة الحلوب, قاعد يكلب لغيره» وهو مش متمتع. 

فحضرتك لما تعرف أن الرزق سيأتيك؛ ماتشغلش نفسك زيادة عن اللزوم بالدنيا. يبقى فامشوا بس» تشغل نفسك بإيه؟ "فَاسْعَوْا إل ذِكْرٍ 
ذْلِكَ فَلَيَكنَافَسِ الْمُتَنَافْسُونَ" > "قروا إلى الله" » تشغل نفسك بربك. 

لما تقرأ الكلمة دي وانت بتقولها بعد كل صلاة» خلي بالك كون النبي -صلى الله عليه وسلم- يذكرها لك بعد كل صلاةء تبقى هي حاجة 
إيه؟ حاجة مهمة جدًاء صح؟ مش آيتين هتقرأهم وخلاص» وتقرأهم لما ترجع تان للقرآن, أو لو هو دعاء مثلا النبي كان بيدعوه مغلا إذا 
هبت الريح» أو دعاء عند نزول مطر مثلاء أو دعاء عند حاجة زي الاستخارة, لا ده دعاء النبي قالك تقوله بعد كل صلاة» يبقى ده دعاء 
مهم جدًاء يبقى ده مبدأ وحاجة لا بد مع تكرارها أن تستقر في قلبك, لأنه ما تكرر؛ تقرر» يبقى لابد أن يتقرر في قلبك ذلك "لا مَانِعَ لما 
أَعْطَيْت, ولا مُعْطِيَ لما مَتَعْتَ". 


زي ما قلتلكم المرة اللي فاتت» ربنا كاتب لك تنجح وإنت ماحلتش, معرفتش تحل» وربنا كاتب لك تنجح., تنجح ولا ماتنجحش؟ طب 
إزاي؟ هتغش؟ لا مش هتغش. طيب الورقة هتتلخبط؟ لا مش هتتلخبط. زي ما حصلء الواد دخل اللجنة ماعرفش يحل» قال خلاص خرج» 
راح يشوف النتيجة مش عايز يبص, -عارف القصة, بيقول لصاحبه روح شوف لي النتيجة إنت» لو لقيتني شايل مادة قولي الحج محمد بيسلم 
عليكء لقيتهم مادتين قولي عم محمدين بيسلم عليك. فراح صاحبه شاف النتيجة واتصل عليه. قالوا إيه؟ قالوا أمة محمد كلها بتسلم عليك. 
فدا رايح وعارف انه شايل المادة-. راح لقى جاب فيها الدرجة النهائية. طب إزاي يعنى مش نجح حتى؟ لا الدرجة النهائية. إيه اللي حصل؟ 
إيه القصة؟ الأستاذ وهو بيصحح؛ الأستاذ الجامعي خد الورق يصححه في المصيف» رايح يصيف وخد الورق» ورقة الواد ده طارت» البحر 
بلعهاء والورقة لو ضاعت لازم ياخد الدرجة النهائية, خد الدرجة النهائية. هيه دي "لا مَانِعَ لما أَعْطَيْتَ" والعكس, لو كاتب إن هو -والعياذ 
بالله- والا بلاش دي عشان الطلبة عندهم امتحانات» بشروا ولا تنفروا. 

فانت لو ربنا كاتب لك إنك تنجح, إنك تأخذ رزق» إنك تأخذ مال» إن أي شيء يأتيك» إن أي شيء يأتيك؛ لن منعه عنك مخلوق ولو 
اجتمع من بأقطارها. فأرح بالك وطمئن قلبك. لقد أقسم الله -جَلَ وَعَلَا- قسمًا عظيمًا؛ لما سمعه أعرابي قال: من الذي أغضب العظيم 
حتى أقسم بذاته؟ دابما في القرآن ربنا يُقسم بالشمس بالقمر بالليل بالنجوم بالضحى إنما المرة دي ربنا أقسم بإيه؟ بذاته. قال -تعالی-: "وني 
السَمَاءِ ررْفُكُمْ وَمَا تُوعَدُونَ * فَوَربَ السّمَاءٍ وَالْأَرْضٍ إِنَّهُ حَق مل مَا أَنكُم تَنطِفُونَ' 

إنت شاكك إن أنا بتكلم دلوقتي؟ إنت لو إنت اتكلمت تشك إنك بتتكلم وبتسمع صوتك؟ كما أنك على يقين في أنك تنطق أو أنك تسمع 
صوتك أو تسمع صوت من أمامك, كما أنك على يقين من ذلكء ينبغي أن يكون كذلك يقينك بل أعظم مما عند الله جل وَعَلَا-. 


"لا مَانِعَ لما أعْطَيْت» ولا مُعْطِيَ لما مَنَعْتَء ولا يَنْمَعْ ذا لحد مِنْكَ الج" مش بالفلوس على أي شيء تدوس» مش هما بيقولوا كده! الفلوس 
تعمل كل حاجة. بيقول لك الفلوس تعمل كل حاجة» ده انت لو عاوز تشترى أرض» وهو قالك مش هيبعهاء أول ما تحط الفلوس كده على 
الطرابيزة؛ صاحب الأرض عينه تزغلل» يقولك ماشي ماشي. الفلوس ها بريق, التجار كده» بيقولك ها تروح تشترى حاجة؛ طلع الفلوس 

حطها على المكتب كده وقوهم إنتوا عندكوا إيه؟ انت عاوز إيه؟ فبيقول لك بالفلوس تعمل اللي إنت عاوزه. ممنوع دخول المستشفيات 
خالص» والمريض في حالة خطرة؛ ودي العناية المركزة» طب بس إنت طلع عشرين جنيه وهتشوف كل حاجة. 


عارف الله يحرمه الشيخ كشك الله يرحمه الشيخ كشكء يقولك واحد غني في البلد كلبه مات» عَمله صوان وجاب قراءء وقال الناس ده 
الكلب مات. فالناس غلابة اتضايقت» راحت للعمدة, ياعمدة الراجل عامل صوان للكلب» وجاب ناس» ينفع الكلام ده؟ قال لا إزاي 
الكلام ده؟ ده يعشال خالص» شيلّه. راح الراجل رايح للعمدة قاله: يا حضرة العمدة أصل حضرتك الكلب ده كان موصي وصيتين مهمين 
قال أنا لما أموت» -كان سايب عشرة مليون-. قال أنا لما أموت تعملوا لي صوان وتوصلوا مليون لحضرتك العمدة. قاله هو المرحوم كان 
بيقول إيه؟ مرحوم بقى خلاص» طالما وصى إنه هيوصله مليون؛ المرحوم كان بيقول إيه؟ فالفلوس بتعمل كل حاجة! لا مبتعملش كل حاجة» 
لا. العمل عمل ربنا. مش الناس بتقول كده؟ أهو اللي بيقول لك كده الفلوس بتعمل كل حاجة دول عوام الناس. برضه عوام الناس المفروض 
إنك بقي تؤمن بكده» تقول العمل عمل ربنا فعلا. قال -تعالى-: 'وَاللَهُ خَلَمَكُمْ وَمَا تَعْمَلُونَ" 

ده العمل ده ربنا خلقه أصلاء وَالنَهُ خَلَفَكُمْ وَمَا تَعْمَلُونَ فعملك مخلوق, فلابد أن تعلم إن مش الفلوس اللي هتعمل كل حاجة» دي معنى 
"ولا يَنْمَْ ذا الجَدّ منك الخد" الجد يعني صاحب الالء صاحب المال. طب لو المال عمل حاجة في الدنيا طب وف الآخرة؟ مش هما بيكتبوا 
كده على عربيات النقل؛ الدنيا بالمال والآخرة بالأعمال. مش هما بيكتبوا كده؟. بتوع العربيات النقل دول تسمع منهم حكم, فاللي يقولك 
الدنيا بالمال والآخرة بالأعمال» الدنيا والآخرة بفضل الله وقدرة الله -سبحانه وتعالى- "ولا يَنْمَعُ ذا الَْدّ مِنْكَ الج" لا ينفع صاحب الال 
ماله عند الله -جَلَ وَعَلَا-. مش مالك اللي هيعمل حاجة ولا يَنْمَعْ دا اد مِنْكَ الَد. 


البي -عليه الصلاة والسلام- قال يوم القيامة وهو يصف الصراط: "مَدحَضة مَرَلَق عليه كُلالي وحَسَكٌ"". اللهم سلم سلم» طب 
وأصحاب الفلوس بقى؟ هيدي للمَلّك حاجة عشان يسنده وهو بيعدي؟ ولا هيشتري طيارة يعدي بيها على الصراط؟ خالص. قال النبي - 
عليه الصلاة والسلام- امع دي 'يَدخُلْ فقراءً المسلمينَ ان قبل أغنيائهم بِنِضْفٍ يوم وهو حم مئة عام"” وهو نصف يوم. وأهل الجد 
-اللي هو أصحاب الأموال بقى- "وأهل الجد محبوسون" على الصراط, مش فلوسك اللي هتعدي بيها خالص» مش فلوسك اللي هتعدي 
بيها أبدّاء إنها رحمة الله -جَلَ وَعَلا-» فضله. كرمه. 'قَمَنْ يُخزح عَن الثَارٍ وَأذْخْلَ -ل يُقل فمن تَرَخْرّحَ, إنما قال فمن؟ يعني مش منك انت» 
وأذخل مش ودَخَلَء لا ده هوا اللي أدخل بفضل الله و ا ُخْح عَنٍ الثّار وَأَذْخْلَ انه فَقَدْ فار وَمَا ااه اليا إل ماع الْغُرُور' 


المعاني يا إخوانا اللي هيّ استحضاز أن الله -جَلَ وَعَلَا- ملك قادرٌ على كل شيءء» وبالتالي إذا كتب لك شيء سيأتيك؛ وإذا قدر أن ينع 
عنك شيء لن يأتيك بأمره -سبحانه وتعالى-» فلتسأل ربك وحده -سبحانه وتعالى-» فلن ينفعك المال ولا السلطان ولا الجاه ولا المنصب» 
إنها الذي سينفَعُكَ رحمة الله -جَل وَعَلَا- بك ثم عملك سبب لذلك "ولا يَنْمَعْ ذا الج منك الْجَدٌ". 

ثم يعود النبي -صلى الله عليه وسلم- كما في صحيح مسلم إلى التوحيد مرة ثانية "لا إَِهَ إلا الله وحْدَهُ لا شَرِيكَ له له الك وله اَم 
وهو على كُلّ شيءٍ قَدِيرٌ لا لَه إلا الله له البَعْمَهُ وله الل وَلَهُ الدَناءُ الحَسَنُ لا إلَه لا الله حْلِصِينَ له الدّينَ ولو كرة الكَافِرُونَ" 

شوف كلمة "لا إله إلا الله" بتتكرر كأنها إيه؟ يعني نفس بتاخده في النص يقويك وبعدين تكمل الكلام؛ ده نَفْسَكء بغير نفس التوحيد لن 
تستطيع أن تتكلم. عارف أنا باستحضر كداء وأنا واقف كداء ربنا يجمعنا وإياكم على عرفات» ويجمعنا وإياكم حاجين معتمرين بفضلٍ وكرم 


' روايات الحديث هنا 

وسار وقبولٍ ومغفرةٍ ومداومة في بيته الحرام وعلى عرفات يا رب العالمين» في كل عام» كريم, لا مانع لما أعطى, قوله اللي انت عاوزه. وأنا 
واقف كدا على الصفاء إنت عارف دعاء الصفا ودعاء المروة إيه؟ "لا إله إلا الله وحده لا شريك له. له الملك وله الحمد وهو على كل شيء 
قديرء لا إله إلا الله وحده» أنجز وعده ونصر عبده وهزم الأحزاب وحده" ثم تدعو دعاء طويلاء وترجع تاني "لا إله إلا الله وحده لا شريك 
له له الملك وله الحمد وهو على كل شيء قديرء لا إله إلا الله وحده» أنجز وعده ونصر عبده وهزم الأحزاب وحده" ثم تدعو دعاء طويلاء 
ثم ترجع مره تالته "لا إله إلا الله وحده لا شريك له له الملك وله الحمد وهو على كل شيء قديرء لا إله إلا الله وحده» أنجز وعده ونصر 
عبده وهزم الأحزاب وحده" ثم تدعو دعاء طويلاء أنا بحس إن ده عارف اللي قاعد يدعو وبعدين ياخد نفس ويكمل دعاء أو الإمام بيصلي 
وبعدين ياخد نفسه ويكمل الآية اللي بعدهاء وياخد نفس ويكملء أنا بحس إن التوحيد ده نَفَسَك اللي إنت تعرف تكمل بيه حتى إنك تقول 
يا رب» بغير توحيد ربك مش هتعرف تتکلم» مش هتعرف تعیش» مش هتعرف تنطق. 


عارف النبي -عليه الصلاة والسلام- لما قال عن أهل الجنة "يُلهمون التسبيح كما ثلهمون النفس”* ممكن إنسان يعيش بدون نَفَس؟ أهو 
نفس أهل الجنة اللي عايشين بيه؛ ذكرُهم لله -جَلَ وَعَلا-. فأنا بحس إن النبي -عليه الصلاة والسلام- وهو بيقول التوحيد ده» ده النفس» 
ده الطاقة, ده الشحنة الإيمانية اللي بتخليك تعرف تكمل تقول يا رب» تعرف تكمل عمرك. فالنبي -عليه الصلاة والسلام- عاد كلمة "لا 
إله إلا الله" لما قلتكم في المرة اللي فاتت إن دى أسهل كلمه» مبتحركش حق شفايفك, وجرب انت كدا "لا إله إلا الله" لسانك اللي اتحرك 
محا دس روطو جتان برك رواحي راتت تَفَسَكء راحتك» راحتك» طمأنينة قلبكء إيمانٌ يجعله الله -جَلَ 
وَعَلَا- في قلبك» انشراحٌ لصدرك, قوةٌ لقلبك. 


"لا إله إلا الله وا عبد إلا اه له البَعْمَةُ وَلَهُ المَضْلْء وَلَهُ التَنَاءُ الحَسَنْ" المفروض وانت بتقول الكلمة دي تستحضرٌ ولو شيئًا من نعم الله 
عليك» صح؟ "له الت يعني النعمة بفضله. بكرمه» هو اللي مدهالي» هو اللي مَن عليًًا بماء وهو الذي بيده ألا تزول عني "له النَعْمَة" 
وذکرّت النعمة هكذا بدون تحدید؛ لتعلم أن كل نعمة فهيّ من الله وقدم الجر باجرور؛ لتخصّ النعمة من الله جل وَعَلُا- ماحدش هينعم 
عليك جحاجة إلا؟ الذي بيده هذه النعمة -سبحانه وتعالى -» وزي ما ربنا قال في سورة إبراهيم وفى سورة النحلء» آيتان متشابمتان تام ختلف» 


قال تعالى: "وَإنْ تَعُدُوا نِعْمَتَ اله لا حضوا إن الْإِنْسَانَ لَطَلُومْ گار" دي سورة » ده حال الإنسان قدام النعمة. طب الله -جَلٌّ 
- أمام النعمة التي أنعم عليك حت ولو قصرت فيها لكنك استغفرت وأنبت قال في سورة النحل "وَإِنْ تَعْدُوا نِعْمَةَ الله لا تُخْصُوهًا إِنَّ 
لله لعفو رَحِيمٌ" > يعني لمن استغفر وأحس بالتقصير ربنا غفور لين 


هو کی نل الم ده او لا قل الك عد عل دک تم ا ينفع السؤال ده؟ ليه؟ هو مصحف واحد. طب ما ربنا بيقول "وَإِنْ 
تَعُدُوا نعمت الله / لا خصو" إن كل نعمة تظُنها نعمة واحدة في داخلها آلاف. مليارات النعم» مليارات النعم» هذا معنى قول ربدا -جَلٌ 
وَعَا-: "ج ترا أن اله سَخَرَ لَكُمْ ما في السّمَاوَاتِ وَمَا في الْأَرْضٍ وَأَسْبَعْ عَلَيَكُمْ نِعَمَهُ ظَاهِرَةً وَبَاطِنًَ' > يعني كل نعم ظاهرة جواها 
نعم باطنة وانت مش داري بيهاء وانت مش حاسس بيها. لما ربنا يكرمك بأي نعمة تأمل فيهاء العين دي مش نعمة واحدة» ده نعَم. الأذن 
دي مش نعمة واحدة» ده 8 الجوارح دي مش نعمة واحدة, ده نعم. ولولا كثرة الإطالة لذكرت لكم كلامًا ذكرته في أول الكلام عن أذكار 
الصباح» لكن أنا عاوزك تعيش إن النعمة تأمل فيهاء انظر نظر اعتبار لتعرف أنما من الله -جَلَ وَعَلا-. 

طب واحد قابلك» وسلم عليكء وجابلك محمول هدية, مين صاحب النعمة الآن؟ برضه الله. هو مين اللي جعل هذا يحبك؟ مّن الذي ألهم 
هذا إنه يجيب الحمول ده؟ مَن الذي قذف محبتك في قلبه؟ مَن الذي هداه أن يأق به إليك؟ هو ربنا -سبحانه وتعالى- هو الذي له النعمة. 
طب وصاحبنا ده أصلًا جاب الفلوس منين ا بيها الحاجة اللي هيدهالك دي؟ ده شغله. طب والصحة اللي اشتغل بيها مين اللي 
ادهاله عشان يقدر يشتغل ويجيب فلوس ويروح يشتري محمول لك؟ هو ربنا -سبحانه وتعالى-. 

0 الس ا ات ري -سبحانه وتعالى-» ولو شاء لأمسكها عنك له النَعْمَةُ وَلَهُ المَضْل؛ 
المفروض انت تعترف بهذا الفضل لربك -جَل وَعَلا-› تعترا ف بمذا الفضلء يعني انت اشتغلت وجبت اتنين كيلو جمبري من اللي نفسك فيه, 
وظبطه وأكلته وبعد ما أكلته إيه؟ بعد ما تاكل تقول إيه؟ الحمد لله. طب دا عرقي. ما هو اللي خلاك تقوى على هذا الشغل» واللي أعطاك 
الفلوس ده مين؟ هو ربنا. يعني مش عرقك, مش والله ده أنا بدأت من الصفر, ده كله بعرقي أصل أناء أصل انت إيه؟ أصل انت ولا حاجة. 
هو ربنا اللي جعلك» اللي اداك العقل عشان تبقى المستشا ر الكبير والدكتور الكبير والمهندس الكبير والحافظ الكبير, اللي اداك العقل مين؟ 


قال تعالى: "الله أَخْرَجَكُمْ من بُطُونِ هنكم لا تَعْلَمُونَ شَيْئَا وَجَعَلَ لَكُمْ السسَمْعَ وَالْأَنْصَارَ وَالْأَفبدَة' > هو اللي عملك الكلام ده 
هو اللي جعل لك كل هذاء يعنى كل نعمة لما تمشي وراها توصل إنما من ربناء وبالتالي لابد أن تشكر. 
عشان كدا النبي -عليه الصلاة والسلام- قال: "له البْعْمَةُ وَلَهُ المَضْْء وَلَهُ الثَّنَاءُ الْحَسَنْ" يعني الثناء الجميل؛ يعني المفترض أن تقابل النعمة 


وفضل الله -جل وعلا- عليك المفروض تقابله بإيه؟ بالثناء» أن تشكر الله جل وَعَلّا-. وما استجلبت نعم الله جل وَعَلَا- بأفضل من 
شكره. بأفضل من شکره» ولا ذهبت نعم الله -جَلَ وَعَلَا- بأكثر من كفران نعمه "وذ اَذ ربكم لَيْنْ شَكرْم يد يدنك" > طب 
وعكسها وَلَئِنْ كَفَرْهُ كلمة صعبة "وَل كَفَرْمٌ ! إن عَذَابي لَشَدِيدٌ" فأي نعمة ينعم الله -جَلَ وَعَلَا- با عليك لابد أن تشكرها. 

يقول أبو سليمان الداران» أو غيره يُعلم ولده: يا بنى إذا أحدث الله -جَلَ وَعَلَا- لك نعمة؛ فأخدث له شكرًا وثناء فإنغا تحفظ نعمة الله 
عليك بالثناء عليه. لو شكرت النعمة وأثنيت على الله -جَلَ وَعَلَا- خيرا بمذه النعمة, اللهم لك الحمد» يا رب أكرمتني» تفضلت على 
أنعمت علي كله بيدك, كل خير منك يا رب. الخير كله في يديك والشر ليس إليك» اللهم لك الحمد حمدًا كثيرا طيبا مبارك فيهء يزيدك إذا 
أثنيت عليه -سبحانه وتعالى - بل يُعطيك قبل أن تسأل. 


أأَذْكُرُ حاجَتي أم قد كفاني حَياؤُكَ إِنَّ شيمَتَكَ الْحياءٌ 
إذا أثنى عَلَيكَ الَرءُ يَوماً گفاه من تَعَرْضِهِ التَناءُ 


لو انت أثنيت على الله -ده معنى الثناء- لو أثنيت ثنيت على اللّه؛ اللي انت عاوزه هجيلك قبل ما تقوله أنا عاوز, لأنه يعلم؛ > فعلمهُ بحالك يغني 

عن سؤالك, وإن كان من السنة أن تسال» لكن رعا يُعطيك قبل أن تسأل إذا أثنيت عليه. 

زي ما بيحصل» ده سيف الدولة بِيمْدَح من الشعراء بيقول له المتنبي: 

أَذَكُرُ حاجتي أم قد كفاني, يعني أقولك أنا محتاج إيه؟ محتاج قرشين محتاج فلوس محتاج سرة دنانير» أم قد كفاني حَياؤُكَ إِنَّ شيمَتَكَ الحياء إذا 

أثنى عَلَيكَ الع يوم فاه من تَعَوُضِهِ الكَناءغ. 

هو اللي بيشحت دلوققى, بيقول لك هات لي عشرة جنيه؟ لا بيعدي عليك بيقولك: ربنا يكرمك» ربنا يخليهوملكء ربنا يوسع عليك» طول 

عمرك راجل طيب» طول عمرك راجل كري» انت مش مخلينا عاوزين حاجة. يقوم هو إيه؟ خلاص فهم. مطلع ومديلك. مجرد إنك تثني عليه 

د ولله المثل الأعلى, ليس ثم أكرم من الله. فهو الأكرم» لو أثنيت ت عليه هو يعلم أصلا ماذا تريد» سيعطيك وإن لم تطلب» 
"وله الَّنَاكُ الْحَسَنْ" فلا بد يا عبد الله أن تعطى من تفسك وقتًا تثنى فيه على ربك. 





"لا مانع لما أعطيت" من سلسلة "أذكار الصلاة" 





شبكة الطربق إلى الله way2allah.com‏ 





حقيقة لا أذكر, تذكرتًا الآن موقف يا إخواناء كان في الحرم في رمضان» في سنة من السنوات» كان الشيخ عادل الكلباني عَينَ إماماء سنة 
واحدة بس في الحرم» أول مرة في حياني الشيخ عادل قعد يدعو في ليلة رمضان في العشر الأواخر, قعد يدعو قرابة تلت ساعة, گل الدعاء 
ثناء على الله كل الدعاء ثناء على الله حمد وشكر وثناء مفيش واحدة فيهم قال يا رب, أول مره أشعر بلذة الثناء على الله في عمري. 


يا إخوانا الثناء على الله دي حاجة لذة سعادة, إنك تقعد ثنني على الله بما هو أهله. تحمد الله. بالحمد ده المعجزات تحصل» هو يوم القيامة, 
يوم القيامة, ربنا هيكشف الكربة عن العالمين بإيه؟ بثناء وبمحامد, يتحمد نبيّنا -عليه الصلاة والسلام- ربه عليه بماء صح؟ "يفتح الله عليه 
بمحامد لم يُحمد الله مثلها من قبل فيقول يا محمد ارفع راسك وسّل تعطى واشفع تُشفع وقُل يُسمع لك"* كل ده حصل امتى؟ لما أثنى على 
الله. إدي لنفسك وقت لشكر الله للغناء على الله. 
البي-عليه الصلاة والسلام- قال: "ما أَنْعَمَ اللَهُ على عبد نِعْمَةَ فقال: -قال إيه- الحمدُ لله إل كان الذي أعطّى أفضل جما أَخَذَ"". يعني 
ربنا بعتلك عربية» أكرمك وواحد اداك شقة هدية» حاجة حلوة كبيرة» مجرد تقول بس الحمد لله يبقى الحمد أفضل من؟ العربية وأفضل من 
الشقة وأفضل من كل نعمة جت لك» هي دي معني "إلا كان الذي أعطَّى" انت أعطيت إيه؟ الحمد» الثناء على الله "أفضل ما أَخَذَ" فاستلذ 
بشكر نعم الله -جَلَ وَعَلَا- عليك» استلذ, اتمتع بيهاء حس بحلاوة الإيمان بيها لما تثنى على الله. وطبعا الشكر لابد له من عمل, مش حمدينه 
وشكرينه, لا يا حبيبى: ده حمد اللي هو بالقلب واللسان ده امه حمد, إنما الشكر لابد من عمل» قال -تعالى-: "اغْمَلُوا آل داؤود شُكرًا" 
» النبي-عليه الصلاة والسلام- كان بيقوم الليل ده عمل ولا مش عمل؟ فبلال يقول له والسيدة عائشة تقول له: تصنع هذا؛ بتقوم 
لغاية لما رجلك تورم ويسيل الدم من رجليك» تفعل هذا يا رسول الله وقد عفر لك ما تقدم من ذنبك وما تأخر قال: "أفلا أحب أن أكون 
عبدا شكورا"". 


يبقى الشكر عاوز عبادة» عاوز طاعة, عاوز عمل. والشكر لابد يكون من نفس النعمة, ربنا اداك صحة تشكرها إزاي؟ تستخدم الصحة 
دي» تعمل بصحتك أعمال صالحة, اداك الفكر والعقل والذكاء؛ اداك إنك تعرف تعمل كمبيوتر وتبرمج برامج» عشان تشكر نعمة إن اداك 
العقل وتعرف تبرمج برامج» تستخدم النعمة نفسها في إيه؟ تتطلع منها لله . اداك قدرة على التصوير واستديو ومكان كويس» لازم تستخدمه 
فين؟ تطلع منه لله. زي ما أخونا ياسر ربنا يكرمه ويرضى عنه. صاحب الهمة العالية جزاه الله كل خيرء ربنا يبارك له في صحته وفى ماله وفى 
أهله. يستخدمها في طاعة الله أهى دي ضمان بثبات النعمة فيك» ده ضمان إن النعمة تفضل ايه؟ 

ده حديث النبي- صلى الله عليه وسلم- كما روى أبو نعيم في الحلية وحسنه الألباني أن البي -صلى الله عليه وسلم- قال: "إن له عباد 
يَخْتَضّهُمْ الله بلعم" فيه ناس كدا ربنا إيه؟ بينعم عليها على طول "إن لله عباداً يخْتَصّهُحْ الله بلعم ويُقِيُهَا فيهم" عارف يقر يعنى إيه؟ تفضل 
فيه على طول ماتروحش "ويْقرُهَا فيهم ما بَدَلُوهَا" لو بيبذل من النعمة» بيطلع من نفس النعمة اللي ربنا ادهاله النعمة تبقى إيه؟ تستقر فيه 
ماتروحش خالص» ده وعد من ربنا ومن البي -عليه الصلاة والسلام-, ده ترغيب . شوف بقى الترهيب؛ قال البي -عليه الصلاة والسلام- 
: "فإِذَا مَتَعُوهَا تَرَعَهَا مِنْهُمْ' شوف كلمة إيه؟ نزعها يعنى هو ماسك فيها وبرضه هتتاخد منه, "تَرَعَهَا مِنْهُمْ فحَوَّها إلى عَيرهم" يبقى اوعى 
تقول ده دان عشان ربنا بیحبني» طب واليهود بيحبهم برضه؟ لاء ده اداك عشان تبذل» لو مبذلتش هتروح» يبقى إدى لنفسك وقت للشكر 


* روايات الحديث هنا 
0 أخرجه ابن ماجه والطبرا 


0 صحيح البخاري 





"لا مانع لما أعطيت" من سلسلة "أذكار الصلاة" 





شبكة الطربق إلى الله way2allah.com‏ 





"وله الَّنَاءُ الْحَسَنْ لا إِلَه إلا اله حْلِصِينَ له الذِينَ" طلعها من قلبك بقى» طلع الكلمة دي من قلبك "مُخْلِصِينَ له الدِينَ ولو كر الكَافِرُونَ" 
طلع التوحيد من قلبك؛ فلعلك لو قلتها ولو مرة واحدة من قلبك يكتب الله بك بجا السعادة في الدارين» كما سأل البي -صلى الله عليه 


وسلم- أبو هريرة في حيح البخاري قال: يا رسول الله من أسعد الناس بشفاعتك يوم القيامة؟ قال: "أسعد الناس بشفاعتي يوم القيامة من 
قال لا إله إلا الله مخلصا من قلبه" فطلعها من قلبك كدا عشان تنفعكء, "من قال لا إله إلا اله نفعَتْه يومًا من دهره"* حديث البي -عليه 
الصلاة والسلام-. 


و 


"لا إِلَه إلا الله مخْلِصِينَ له الدِينَ» ولو كر الكَافِرُونَ". 

الحقيقة إن أنا أوجزت الكلام في الآخر حتى ت هذا لأعطيكم أسبوعين جايين أجازة نصف العام, صح؟ خدوا الأجازة برضه» ونلتقى إن 
شاء الله -تعالى- بعد ثلاثة أسابيع إن أحيانا الله -تعالى-» وقدر لي معكم البقاء واللقاء, ناخد أجازة كداء ونسأل الله -تعالى- أن يتقبل منا 
ومنكم صالح الأعمال» بس إن شاء الله -تعالى- دروس الأسبوع ده إن شاء الله قائمة؛ إن شاء الله. إن شاء الله -تعالى-. 

أسال الله أن يتقبل منا ومنك صا الأعمال» وجزاكم الله خير وصلى الله وسلم وبارك على النبي محمد والحمد لله رب العالمين والسلام عليكم 
ورحمة الله وبركاته. 


4 صحيح الجامع 





"ل مانع لما ا 9 E‏ مرخ 1 لة "أذكار أل ا" 





